बराबरीले संकटा र थ्रीस्टारलाई झट्का
सहिद स्मारक ‘ए’ डिभिजन लिगमा शीर्षस्थानको मनाङ मस्र्याङदी क्लबलाई चुनौती दिने ठानिएका संकटा र थ्रीस्टार दुवैले फरक खेलमा शनिबार बराबरी खेल्दै अंक बाँडेका छन् । यसले उपाधि होडमा मनाङको यात्रालाई सहज बनाइदिएको छ ।
काठमाडौँ — सहिद स्मारक ‘ए’ डिभिजन लिगमा शीर्षस्थानको मनाङ मस्र्याङदी क्लबलाई चुनौती दिने ठानिएका संकटा र थ्रीस्टार दुवैले फरक खेलमा शनिबार बराबरी खेल्दै अंक बाँडेका छन् । यसले उपाधि होडमा मनाङको यात्रालाई सहज बनाइदिएको छ ।हल्चोक मैदानमा शनिबार लिगको दोस्रो स्थानको टोली संकटाले कमजोर मानिएको ब्रिगेड ब्वाइजसँग १–१ को नतिजा निकाल्यो भने दिनको पहिलो खेलमा थ्रीस्टारले ‘ललितपुर डर्बी’ मा च्यासल युवाविरुद्ध गोलरहित खेल्यो । फरवार्ड रन्जन विष्ट, नीराजन खड्का निलम्बन (दुई पहेंलो कार्ड) र सुनील बल (चोट) बिनाको थ्रीस्टारविरुद्ध च्यासल पहिलो हाफमा बलियो देखेको थियो । दोस्रो हाफमा थ्रीस्टार आक्रमक देखिए पनि उसले जित हात पार्न सकेन ।यो लिगमा पहिलो बराबरी खेलेपछि संकटाले शीर्षस्थानको मनाङसँग अंक बराबरी गर्ने अवसर गुमायो । आठ जित, एक हार र एक बराबरीसँगै संकटा (२५ अंक) दोस्रो स्थानमा यथावत् रह्यो । एक खेल कम खेलेको मनाङ २७ अंकसहित शीर्षस्थानमा छ । उसले आइतबार पुलिसलाई पराजित गर्नसके ५ अंकको अग्रता लिनेछ ।अघिल्लो खेलमा आर्मीसँग अन्तिम समयमा जर्जप्रिन्स कार्कीको फ्रि–किक गोलमा बराबरीमा रोकिएको थ्रीस्टारले लगातार दोस्रो बराबरी गरेको हो । च्यासलसँग अंक बाँडे पनि थ्रीस्टार (२३ अंक) तेस्रो स्थानमा यथावत् रह्यो । च्यासल १४ अंकसहित छैटौंमा छ । १५ क्लब सहभागी लिगमा ललितपुरको अर्को टिम ब्रिगेड ब्वाइज (६ अंक) १२ औं स्थानमा छ । उसले संकटाको जित यात्रालाई ४ खेलमा पूर्णविराम लगाइदियो ।अमित तामाङले पेनाल्टीमा गोल गरेपछि संकटाले १३ औं मिनेटमा अग्रता लिएको थियो । तर, जय गुरुङले गोल गर्दै ब्रिगेड ब्वाइजलाई २८ औं मिनेटमा बराबरीमा पुर्‍याएका थिए ।आजका खेलएपीएफविरुद्ध आर्मी (११ बजे)पुलिसविरुद्ध मनाङ (१४:३० बजे)एन्फा कम्प्लेक्स